Midtbaneprofilen Thomas Augustinussen tøver med at forlænge sin kontrakt med SAS Ligaens tophold, og AaB er ved at miste tålmodigheden.

Thomas Augustinussen gambler med sin fremtid i AaB. Han er i øjeblikket ikke interesseret i at forlænge sin kontrat med klubben. Den udløber til sommer. - Jeg venter og ser, hvad som sker. I øjeblikket træffer jeg ikke noget valg, siger Augustinussen. I AaB er sportsdirektør Lynge Jacobsens tålmodighed brugt op. - Vi har givet Thomas (red. Augustinussen) et godt tilbud, og jeg skal snart have et svar, siger Lynge Jacobsen. Det svar kan han ikke få fra Augustinussen. - Jeg synes, han skulle forlænge med os, men han har åbenbart nogle rådgivere, som anbefaler ham noget andet, siger Lynge Jacobsen. Thomas Augustinussen kan dermed været tabt for AaB efter denne sæson.